BJCHI:ส่องกำไร4Q58 คาดออกมาแจ่มแนะซื้อเป้าหมาย 8.8 บ.ชูอัพไซด์ 47%
BJCHI ราคาหุ้นปรับขึ้นระยะนี้คาดว่าเป็นการสะท้อนแนวโน้มกำไรไตรมาส 4/58 ที่คาดว่าจะออกมาแข็งแกร่ง คงคำแนะนำ ซื้อ คาดการณ์กำไรหลักปี 59 และ 60 เติบโตน่าประทับใจ 20% และ 18% เทียบช่วงเดียวกันของปีก่อนตามลำดับ กำหนดราคาพื้นฐานไว้ที่ 8.80 บาท ซึ่งประเมินด้วย P/E ปี 59 ที่ 11 เท่า ราคาปิดมีส่วนเพิ่มได้อีกถึง 47% ส่วนคาดการณ์อัตราผลตอบแทนปันผลงวดปี 59 อยู่ในระดับที่ดีเป็น 6.7%
8 ก.พ. 2559

บล.ดีบีเอสฯ ระบุในบทวิเคราะห์วันนี้(8 ก.พ.) ว่า บริษัท บีเจซี เฮฟวี่ อินดัสทรี จำกัด (มหาชน) BJCHI ราคาหุ้นปรับขึ้นระยะนี้คาดว่าเป็นการสะท้อนแนวโน้มกำไรไตรมาส 4/58 ที่คาดว่าจะออกมาแข็งแกร่ง กำไรหลักเป็น 393 ล้านบาท เพิ่ม 5% เทียบช่วงเดียวกันของปีก่อนและ 31% เทียบไตรมาสก่อนหน้าส่วนกำไรสุทธิเป็น 555 ล้านบาท เพิ่มก้าวกระโดด 60% เทียบช่วงเดียวกันของปีก่อนและ 32% เทียบไตรมาสก่อนหน้าด้านกำไรสุทธิตลอดปี 58 เป็น 1,300 ล้านบาท มากกว่าที่ตลาด (consensus) คาดกันไว้ และเพิ่มขึ้นถึง 29% เทียบช่วงเดียวกันของปีก่อนเราเชื่อว่าในที่สุด consensus จะต้องมีการปรับขึ้นตามมา
ส่วนกำไรไตรมาส 4/58 ที่ออกมาดี เพราะรายได้ที่ปรับเพิ่มขึ้น 25% เป็น 1,650 ล้านบาท เพราะรับรู้มาจากโครงการ TUPI B.V. เต็มที่ รวมทั้งโครงการ QGI ได้กลับมาทำอีกครั้ง อีกทั้งอัตรากำไรขั้นต้นดีเป็น 30% เป็นผลพวงจาก โครงการ TUPI B.V. ที่ให้อัตรากำไรสูง นอกจากนี้ยังมีการบันทึกรายการพิเศษช่วยเสริมกำไรสุทธิได้อย่างมีนัยสำคัญคือ ค่าชดเชยจากโครงการ QGI ที่ล่าช้า 162 ล้านบาท
คงคำแนะนำ ซื้อ คาดการณ์กำไรหลักปี 59 และ 60 เติบโตน่าประทับใจ 20% และ 18% เทียบช่วงเดียวกันของปีก่อนตามลำดับ กำหนดราคาพื้นฐานไว้ที่ 8.80 บาท ซึ่งประเมินด้วย P/E ปี 59 ที่ 11 เท่า ราคาปิดมีส่วนเพิ่มได้อีกถึง 47% ส่วนคาดการณ์อัตราผลตอบแทนปันผลงวดปี 59 อยู่ในระดับที่ดีเป็น 6.7%
 